CELEX: 32013R1325
Language: sl
Date: 2013-12-09 00:00:00
Title: Uredba Sveta (EU) št. 1325/2013 z dne 9. decembra 2013 o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi

13.12.2013   
            
            
               SL
            
            
               Uradni list Evropske unije
            
            
               L 334/2
            
         UREDBA SVETA (EU) št. 1325/2013
   z dne 9. decembra 2013
   o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 31 Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Trg Unije za reaktivno letalsko gorivo je zelo odvisen od uvoza reaktivnega letalskega goriva iz tretjih držav.
            
         
               (2)
            
            
               Čeprav dvostranski sporazumi na področju letalstva med državami članicami in tretjimi državami običajno vključujejo določbe o oprostitvi dajatev na reaktivno letalsko gorivo, je treba določiti skupna pravila glede oprostitve dajatev na reaktivno letalsko gorivo, da se zagotovijo jasnost in enotnost ter pravna varnost za gospodarske subjekte, obenem pa prepreči morebitno izkrivljanje konkurence zaradi uporabe različnih pristopov in pravil.
            
         
               (3)
            
            
               Znaten del reaktivnega letalskega goriva se v Unijo uvaža iz držav, ki so upravičene do ugodnosti sistema splošnih tarifnih preferencialov ali imajo prednostni dostop do trga Unije, zato je ta uvoz oproščen dajatev.
            
         
               (4)
            
            
               Z začetkom uporabe tarifnih preferencialov v skladu z Uredbo (EU) št. 978/2012 Evropskega parlamenta in Sveta (1) s 1. januarjem 2014 številne države, ki so velike izvoznice reaktivnega letalskega goriva, ne bodo več upravičene do tega preferencialnega dostopa do trga Unije, nekatere druge države izvoznice pa ne bodo imele tega prednostnega dostopa za določene kategorije proizvodov, vključno z gorivom, v skladu z Izvedbeno uredbo Komisije (EU) št. No 1213/2012 (2).
            
         
               (5)
            
            
               Uvedba carinskih dajatev na reaktivno letalsko gorivo, uvoženo iz teh držav dobaviteljic, bi verjetno povzročila zvišanje cene reaktivnega letalskega goriva na trgu Unije, saj za rafinerije v Uniji znatno povečanje proizvodnje letalskega goriva ni gospodarsko upravičeno.
            
         
               (6)
            
            
               Zato je primerno, da se avtonomna stopnja carinske dajatve na reaktivno letalsko gorivo opusti. Opustitev bi morala zajeti vse izdelke, ki se uvrščajo pod oznako KN 2710 19 21. Ob upoštevanju morebitnih prihodnjih sprememb razmer na trgu reaktivnega letalskega goriva bi bilo treba to opustitev na podlagi ocene pregledati v roku petih let.
            
         
               (7)
            
            
               Prilogo I k Uredbi Sveta (EGS) št. 2658/87 (3) bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   V poglavju 27 oddelka V drugega dela Priloge I k Uredbi (EGS) št. 2658/87 se v stolpcu 3 tabele besedilo oznake KN 2710 19 21 nadomesti z naslednjim:
   
      „4,7 (4)
      
   
   Člen 2
   Ta uredba začne veljati 1. januarja 2014.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 9. decembra 2013
      
         
            Za Svet
         
         
            Predsednica
         
         A. PABEDINSKIENĖ
      
   
   
      (1)  Uredba (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (UL L 303, 31.10.2012, str. 1).
   
      (2)  Izvedbena uredba Komisije (EU) št. 1213/2012 z dne 17. decembra 2012 o opustitvi tarifnih preferencialov za nekatere države upravičenke do GSP v zvezi z nekaterimi oddelki GSP v skladu z Uredbo (EU) št. 978/2012 Evropskega parlamenta in Sveta o uporabi sheme splošnih tarifnih preferencialov (UL L 348, 18.12.2012, str. 11).
   
      (3)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      (4)  Avtonomna stopnja dajatve: prosto.“